Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, 2020rako Nafarroako Aurrekontu Orokorretarako gastu-muga taxutu eta negoziatzeko prozesuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, Gobernuko lehendakari María Victoria Chivite Navascuések parlamentu honen hurrengo Osoko Bilkuran erantzun dezan:

Ekonomia eta Ogasuneko kontseilariak 2020rako Nafarroako Aurrekontu Orokorretarako gastu-muga iragarri ondoren, Nafarroako Gobernuak zer taxutze- eta negoziazio-prozesu abiaraziko du Nafarroako Parlamentuak aurrekontuak onetsi ahal izateko?

Iruñean, 2019ko urriaren 7an

Foru parlamentaria: Marisa de Simón Caballero